Μπάμπης Βεργίδης

Ο Μπάμπης (Χαράλαμπος) Βεργίδης (12 Μαΐου 1937 - 16 Νοεμβρίου 2015Πένθος στην Προοδευτική, έφυγε ο Μπάμπης Βεργίδης, pamebala.gr) ήταν Έλληνας αμυντικός ποδοσφαιριστής που αγωνίστηκε κατά τις δεκαετίες του '50, '60 και '70.

Ξεκίνησε το ποδόσφαιρο από τους Νέους Ευγενείας, ομάδα της ομώνυμης συνοικίας του Κερατσινίου όπου και μεγάλωσε. Το 1957 πήρε μεταγραφή στην Προοδευτική,εφ. ΑΘΛΗΤΙΚΗ ΗΧΩ, 30/7/1981, σελ. 3 με τη φανέλα της οποίας αγωνίστηκε για 10 συνεχόμενα χρόνια συνδέοντας άρρηκτα το όνομά του με αυτό της Προοδευτικής, την οποία δε θα εγκατέλειπε ποτέ αν δεν αναγκαζόταν το 1967 από το δικτατορικό καθεστώς.Η Προοδευτική τίμησε τον Μπάμπη Βεργίδη, neaaoproodeftikh.blogspot.gr Με τα «βυσσινί» αγωνίστηκε μέχρι το 1959 στο πρωτάθλημα της Ε.Π.Σ. Πειραιά και ακολούθως στα πρωταθλήματα της Α' Εθνικής και Β' Εθνικής κατηγορίας, σημειώνοντας  συνολικά 211 συμμετοχές και 9 τέρματα. Επίσης, αξιοσημείωτο είναι πως υπήρξε συμπαίκτης με τον αδερφό του, Λάζαρο,Αδέρφια στην ίδια ομάδα (pics) , balla.com.cy με τον οποίο μετεγγράφησαν παρέα το 1957 στους βυσσινί από τους Νέους Ευγενείας.

Με την εκδίωξη του το 1967 από την Προοδευτική, μεταπήδησε στον Α.Ο. Γρανικό Αθηνών και στη συνέχεια, το 1972 στην ομάδα επίσης της γειτονιάς του, Α.Π.Σ. Αμφιάλη, με τη φανέλα της οποίας αγωνίστηκε μέχρι το 1977, όπου σταμάτησε την ποδοσφαιρική καριέρα του.

Μετά το τέλος της καριέρας του, αποτέλεσε προπονητής στην ομάδα της Αμφιάλης και σε άλλους συλλόγους. Επίσης δραστηριοποιήθηκε με τον Σύλλογο Βετεράνων Ποδοσφαιριστών Προοδευτικής.

Το 2009, πιο συγκεκριμένα στις 21 Νοεμβρίου, ο Σύλλογος Βετεράνων Ποδοσφαιριστών Προοδευτικής τίμησε επίσημα τον Μπάμπη Βεργίδη, σε αγώνα με τους βετεράνους της Α.Ο. Αμφιάλη που διοργάνωσε.

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Προοδευτικής